NaiveNeuron/SloPal huggingface dataset:
Blaha, Ľuboš, poslanec NR SR (2012-11-29):
Pán kolega Matovič, ja len vecne bez tej teda politickej časti budem reagovať. Som rád teda, samozrejme, že máte chuť zdaňovať ako správny „ľavičiar“. Každopádne, vecne, progresivita. Vy ste začali vašu reč tým, že ste mi hovorili, že ten bohatý človek aj tak zaplatí viac. Ale keď sa bavíme o progresivite daní, vždy sa bavíme o progresívnych sadzbách, to je terminus technicus, to je normálna odborná terminológia. Vy sa viacerí oháňate neustále tým, že aj tak zaplatí viac, a preto je to progresívne. Ale to nie je pravda. Keď zoberiete, 99-percentnú daň uvalíte na zdravotnú sestričku, tak rozpočet dostane 400 eur, aj tak málinko. Aj keď dáte jednopercentnú daň Haščákovi, tak dostane rozpočet 400 000 eur alebo ja neviem koľko. Ale to neznamená, že tá daň je progresívna. Tomu sa hovorí regresívna daň. Čiže toto je naozaj ani nie tak politická, ale skôr odborná debata. Vy si proste len ujasnite, pán kolega, pojmy. Inak, je smutné, že si musíme ujasňovať také primitívne veci, ako je toto. Druhá vec, výber. Vy nemôžete teraz vytrhnúť si jednu vec, ako je prijatie „flat taxu“ na Slovensku, a to spraviť ako jedinú príčinu toho, že bol väčší výber daní. Slovensko vstúpilo do Európskej únie, bola svetová konjunktúra. Aj štáty, ktoré majú progresívne dane, si to porovnajte, vybrali oveľa viac peňazí. Sú to Holandsko, Írsko, Spojené štáty americké, všetky tie štáty, ktoré majú progresívnu daň, inak, mimochodom, veľmi liberálne štáty. Prečo sa snažíte byť ešte liberálnejší, ešte kapitalistickejší, ako sú tie najväčšie bašty kapitalizmu ako Spojené štáty americké, Británia, Írsko a tak ďalej? Tomuto naozaj nerozumiem. Ja vám to poviem tak, je to primitívne. Je to primitívne, že sa vôbec vedie táto diskusia. V civilizovanom svete sa diskusia o „flat taxe“ vôbec nevedie. Ďakujem.
Petro, František, poslanec NR SR (2015-09-25):
Ďakujem pekne. Pán predseda, k predmetnému návrhu zákona v rozprave nevystúpil nikto. Prosím, pán predseda, dajte hlasovať o tom, že Národná rada prerokuje návrh zákona v druhom čítaní.
P. Paška, predseda NR SR: (2006-12-12):
(Hlasovanie.) 148 prítomných, 112 za, 36 sa zdržalo. Konštatujem, že sme prijali aj návrh uznesenia, ktorý predniesol pán poslanec Jarjabek. (Potlesk.) Ďakujem.
Vašečka, Richard, poslanec NR SR (2012-10-24):
Ďakujem za slovo. Chcem poďakovať pánu Čížovi a chcem sa vyjadrovať k obsahu, nie k nemu, aby to bolo také vecné. Prvá vec je, Paul Johnson napísal knihu Intelektuálové, kde uvádza životy, záznamy a myšlienky rôznych intelektuálov z rôznych období a z rôznych strán. A jeho záver, aj môj po prečítaní tej knižky, je taký, že keď vytiahnete jednoduchého človeka z davu, máte väčšiu šancu, že dostanete normálnu a zdravú odpoveď, ako keď budete čítať rôznych takýchto intelektuálov. To je prvá vec. Druhá vec je, že história je podľa niektorých ideológia aplikovaná na minulosť. Myslím, že ste to predviedli. To znamená, že to bola vaša ideológia, podľa ktorej ste si vykladali minulosť, a v takom historickom exkurze ste nám ju predstavili ako argument. A ďalej ste hovorili o národných záujmoch. Ja vám môžem povedať ako občan, ktorý sa vôbec nechystal angažovať v politike ešte dávno predtým, ako som sa dostal do parlamentu, môžem povedať, že moja skúsenosť a moje okolie to tiež potvrdzuje, že moje záujmy boli najlepšie, alebo ja som bol najspokojnejší s ich zastávaním, boli za dvoch vlád pána Mikuláša Dzurindu a vlády terajšej pravice. Nie za vlády napríklad pána Fica a už vôbec nie za vlády pána Mečiara. A pokladal som za zázrak, že v roku 2010 po druhýkrát nevládol práve pán Fico a že sa podarilo poskladať vládnu koalíciu, ktorá, bohužiaľ, kvôli chybám pravicových strán a chybe aj istej sebareflexie, chýbajúcej sebareflexie, skončila tak ako skončila. Dnes je opäť pri moci SMER, ľavica a vidíme dôsledky toho, aj ekonomické. A čo sa týka národných záujmov, ja osobne prežívam to, že národné záujmy zastáva úplne najslabšia a odovzdáva takým spôsobom suverenitu a ústretovosť voči Európskej únie, ako to doteraz nebolo. Ďakujem.
Blanár, Juraj, podpredseda NR SR (2023-02-01):
Toľko rozprava, ktorú vyhlasujem za uzavretú. Chcem sa spýtať pána dočasne povereného premiéra a ministra financií... nemá záujem o záverečné slovo, asi všetko bolo jasné. Pán spravodajca? Pán spravodajca nemá záujem o záverečné slovo. Takže budeme hlasovať o tomto bode programu zajtra o jedenástej hodine. Ďakujem, pán premiér, ďakujem pánovi spravodajcovi a prerušujem rokovanie o tomto bode programu. A pristúpime k druhému čítaniu o vládnom návrhu zákona, ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod parlamentnou tlačou 1297, spoločná správa pod tlačou 1297a. Teraz prosím dočasne povereného ministra vnútra Slovenskej republiky Romana Mikulca, aby tento vládny návrh v pléne uviedol. Nech sa páči, pán minister.
P. Hrušovský, predseda NR SR: (2004-09-10):
(Hlasovanie.) 124 prítomných, 39 za, 56 proti, 28 sa zdržalo, 1 nehlasoval. Návrh sme neschválili. Ďalší návrh. B. Opaterný, poslanec: Budeme hlasovať o bode 16 s odporúčaním gestorského výboru schváliť.
Jurinová, Erika, podpredsedníčka NR SR (2013-06-21):
Pani poslankyňa, prosím kľud, nevykrikujte. S reakciou na faktické poznámky pán poslanec Brocka.
Mikloško, Jozef, poslanec NR SR (2015-12-03):
Môžem už hovoriť? Môžem, dobre. Ja som tú istú otázku dal aj pánovi ministrovi Lajčákovi, ale už mu odpustím, že tu nie je a aj pán minister odišiel. Čiže tvárim sa, že ja sa ho potom osobne opýtam, aký je jeho názor na to. Ale k tomuto chcem povedať len toto, že samozrejme v pozadí je náš vzťah k Ukrajine, ktorý má byť pozitívny, pochopiteľne, ale aj k Rusku má byť pozitívny. To, že sme, Ukrajine dodávame, pomáhame reverzný plyn, to v podstate je v poriadku, ale keď Ukrajina neplatí, tak potom sa nemôžeme čudovať Rusku, že chce zastaviť, alebo už aj zastavila dodávku plynu cez Ukrajinu a tým pádom viac-menej odstaví aj nás a to môže mať veľmi vysoké ekonomické dôsledky pre nás. Moja otázka tak znie, ale ešte dám aj možno, tú dám až na konci. Mne sa zdá, že v budúcnosti naozaj ukrajinsko-slovenský transfer plynu bude odstavený a že teda k tomuto to smeruje. Aj keď sa pozriete, Nord Stream a Eustreame, tak v podstate nás to obchádza. Čiže máme komisára pre energetiku v Bruseli. Však ja, myslím, že cez neho by sa dalo viac tlačiť, alebo neviem o jeho výsledkoch v tomto smere. Aj počul som, že keď premiér bol nedávno v Bruseli a otvoril túto tému, tak povedal, to je ekonomická záležitosť, to nemá čo tu robiť. Neviem, či to je pravda, sa pýtam, či to je pravda. A druhá otázka je taká troška snáď veľmi urgentná v tom, že to bolo včera, tu bol pán Schröder, bývalý predseda vlády a teraz má vysokú funkciu v Ruskej federácii, čo sa týka energetiky, či sme nemohli s ním nejako lobovať, alebo sa nedozvedeli niečo viac o tom, lebo on je, tak sa mi zdá, že na strane Ruskej federácie vzhľadom, lebo zastupuje tam tieto rôzne transfery energie, že či sme sa od neho niečo nedozvedeli v tomto smere. Ďakujem.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasy v sále.) (Hlasovanie.) Prítomných 132 poslancov, za 129, proti žiadny, zdržal sa 1, 2 nehlasovali. Uvedený návrh sme schválili. Takže konštatujem, že sme schválili návrh novely zákona č. 595/2003 Z. z. o dani z príjmov. Nasleduje hlasovanie v druhom čítaní návrhu poslancov Národnej rady Šebovej, Svrčeka a Péter na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi. Je to tlač 1641, bod 117 schváleného programu. Dávam slovo spoločnej spravodajkyni z výboru pre sociálne veci pani Lucii Drábikovej, aby hlasovanie uvádzala. Nech sa páči, pani poslankyňa, máte slovo. (Hlasovanie o návrhu poslancov Národnej rady Slovenskej republiky Zuzany Šebovej, Miloša Svrčeka a Moniky Péter na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1641.)
Žiga, Peter, podpredseda NR SR (2024-02-08):
Pán poslanec Lackovič.
Laurenčík, Milan, podpredseda NR SR (2021-06-18):
Ďakujem. Ďalším rečníkom je pán poslanec Martin Čepček. Nech sa páči.
Dostál, Ondrej, poslanec NR SR (2019-03-26):
Ďakujem, pán poslanec Heger, za reakciu. No, všetko sa dá povedať rôznym spôsobom a ja súhlasím s tým, že je to neskoro a že došlo zo strany vlády k zlyhaniu a že ten návrh mal byť predložený oveľa skôr, a dokonca, že keby bol predložený skôr, tak ho nemusíme zase prerokovávať v skrátenom legislatívnom konaní. Čiže toto je svojím spôsobom aj typická situácia, že áno, sú splnené tie podmienky, aby, aby sa uskutočnilo skrátené legislatívne konanie, lebo čo už iné sa dá robiť. A na druhej je to, na druhej strane je to ale situácia, za ktorú sčasti nesieme zodpovednosť aj my, a teraz myslím štátne orgány Slovenskej republiky, v tomto prípade vláda, že takýto návrh nepredložila skôr, hoci ho predložiť, predložiť mohla. Ale teda formuloval som to ako otázku, lebo ma zaujíma odpoveď a zaujíma ma spôsob, akým vláda alebo v tomto prípade pán podpredseda vlády vysvetlí, prečo takýto návrh nebol predložený skôr a prečo tri dni pred možným tvrdým brexitom, ideme schvaľovať v skrátenom legislatívnom konaní legislatívu. Ďakujem.
Svoboda, Zdenko, poslanec NR SR (2024-09-10):
Ďakujem za slovo. Vážený pán poslanec, je šokujúce, ako presne viete, čo policajti potrebujú, a ako viete, že opatrenia, ktoré minister Šutaj Eštok nachystal, sú zlé. Dovoľte mi otázku, prečo ste ich neaplikovali, keď ste boli v rezorte. Len preto, aby ste mohli nadávať na vášho nástupcu? Pýtam sa. Je veľká škoda pre slovenskú políciu, že ste si problémy rezortu nedokázali vy všimnúť, keď ste sedeli na stoličke ministra vnútra. Ešte jedna poznámka, čo sa týka pána Spišiaka, ktorý aj pripomenul, že odchádzali za vášho ministrovania tie najsilnejšie policajné ročníky. Ale vy ste pre ich udržanie čo urobili? Myslím si, že absolútne nič. A zároveň bol aj prírastok v zbore za vášho ministrovania jeden z najnižších. Gratulujem k dobrej práci! Radi si vypočujeme ďalšie rady, ako to nerobiť.
Košútová, Magda, poslankyňa NR SR (2015-06-30):
Ďakujem pekne. No, pán kolega, nepresvedčili ste ma o tom, že bolo nutné zvolať výbor na 3. 6., pretože francúzska veľvyslankyňa požiadala o stretnutie s členmi výboru, mohlo sa to kľudne oddeliť, aj keď, povedzme si pravdu, koľko prišlo ľudí na stretnutie s pani veľvyslankyňou a kedy sa konalo, ale to je druhá vec. Ani to ste nepovedali, že v podstate sme o správe pozemkového fondu rokovali na výbore, a to 16. 6., kde ste predkladali tieto isté argumenty, bolo to v čase, keď sme preberali návrhy na zloženie do rady fondu. Čo sa týka tej Zelenej správy, vážení kolegovia, podľa rokovacieho poriadku je kedykoľvek možné túto správu zaradiť na rokovanie pléna, kedykoľvek. Nevidím dôvod, prečo tu stále omieľame to isté. Keď sa rozhodne, že tá správa je tak dôležitá, že je treba prerokovať v pléne, tak sa to kľudne bez akýchkoľvek problémov v zmysle rokovacieho poriadku dá. A čo sa týka tých vašich návrhov alebo tých vašich poznámok ohľadom toho poľovného revíru, verím, že pani riaditeľka zaujme v záverečnom slove k tomu stanovisko, a takisto aj stanovisko k výmene pôdy, ktorú tu pertraktoval pán kolega Hlina. Ďakujem.
Hrnčiar, Andrej, podpredseda NR SR (2017-06-21):
Pán poslanec Janckulík.
Laššáková, Jana, podpredsedníčka NR SR (2015-04-15):
Pán poslanec Brocka, nech sa páči.
Paška, Pavol, predseda NR SR (2012-09-20):
Odporúčanie je schváliť.
Danko, Andrej, predseda NR SR (2019-10-25):
S reakciou poslankyňa Cigániková.
Petrák, Ľubomír, poslanec NR SR (2016-09-14):
Ďakujem za slovo. Pán kolega, my máme za sebou rad rozhovorov a myslím si, že na mnohé veci vieme nájsť spoločný názor, na mnohé nie. Ale budem opätovne provokatívny. Keď si spomenul príklady Fínsko, Estónsko, ešte neviem, tretia krajina, ktorá to bola, kde riaditeľa menuje zriaďovateľ. Tak ak by som to inak voľne parafrázoval, tak poviem, menovanie riaditeľa zriaďovateľom nie je prekážkou kvality ani rozvoja školstva. Dobre, hovorme o slovenských podmienkach, ale tak potom sa poďme, potom sa poďme baviť o tom, ako skvalitníme prostredie aj slovenskej samosprávy, a, ale nie len o tom, že toto je najlepšia platforma na voľbu riaditeľa. Ďalšia otázka, racionalizácia na základe kvality, to znamená aj uplatniteľnosti. V princípe súhlasím, ale uvediem jeden príklad, ktoré sú fakulty informatiky na Slovensku, kde povolanie dobré, platové ohodnotenie nadštandardné, v mnohých prípadoch vysoko nadštandardné, dostatok miest na týchto fakultách, a napriek tomu sú nenaplnené, a to vzhľadom na náročnosť štúdia. To znamená ani kvalita vzdelania, ani uplatniteľnosť v praxi, ani finančné ohodnotenie v budúcom živote nepresvedčí tých ľudí, aby išli vyvinúť zvýšenú námahu na svoju obživu v budúcnosti. A posledná poznámka, meranie kvality. Že to uvádzaš, ja to tak v dobrom budem, teraz to poviem, keďže sedíš vedľa pána Jurzycu, ktorý je priateľom tvrdých dát, a musím povedať, že aj ja som priateľom tvrdých dát pri posudzovaní školstva, je to, je to úplne prirodzené a tuto určite nájdeme zhodu.
Hrnčiar, Andrej, podpredseda NR SR (2019-10-23):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy, do rozpravy sa neprihlásil nikto. (Reakcie z pléna.) Nasledujúcim bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony. Návrh zákona má tlač 1698, návrh na jeho pridelenie na prerokovanie výborom je v rozhodnutí č. 1799. Dávam slovo poslancovi Eduardovi Hegerovi, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1698.)
Pčolinský, Peter, podpredseda NR SR (2023-05-09):
Chcete reagovať faktickou? Nech sa páči.
Hargaš, Ján, poslanec NR SR (2024-02-23):
Ďakujem za slovo, pán predsedajúci. Predseda Národnej rady Slovenskej republiky svojím rozhodnutím č. 185 z 30. januára 2024 pridelil tlač 186 na prerokovanie ústavnoprávnemu výboru a výboru pre európske záležitosti s tým, že výbor pre európske záležitosti ako gestorský výbor podal Národnej rade Slovenskej republiky správu o výsledku prerokovania uvedeného materiálu v určených výboroch a návrh na uznesenie Národnej rady Slovenskej republiky. Ústavnoprávny výbor uznesením č. 40 zo 7. februára 2024 odporučil Národnej rade tlač 186 neschváliť. Výbor pre európske záležitosti rokoval o tlači 186 15. februára 2024, avšak neprijal žiadne uznesenie, nakoľko za návrh uznesenia nehlasovala potrebná nadpolovičná väčšina prítomných členov výboru. K návrhu spoločnej správy o výsledku prerokovania uvedeného návrhu bola zvolaná trinásta schôdza výboru pre európske záležitosti dňa 15. februára 2024. Výbor pre európske záležitosti o predmetnom návrhu rokoval, avšak neprijal žiadne uznesenie, nakoľko za návrh uznesenia k spoločnej správe nehlasovala potrebná nadpolovičná väčšina prítomných členov výboru. Predseda výboru pre európske záležitosti ma poveril plniť úlohu spravodajcu a predložiť na schôdzi Národnej rady návrh uznesenia, ktorý predložím podľa výsledku rozpravy. Pán predsedajúci, prosím, otvorte rozpravu k tlači č. 186. Ďakujem.
Heger, Eduard, podpredseda vlády a minister financií SR (2020-07-08):
Ďakujem veľmi pekne, pán predseda. Vážené pani poslankyne, vážení páni poslanci, dovoľujem si predložiť na rokovanie v Národnej rade Slovenskej republiky návrh na vyslovenie súhlasu Národnej rady Slovenskej republiky s Dohodou o ukončení bilaterálnych investičných zmlúv medzi členskými štátmi Európskej únie. Účelom tejto medzinárodnej dohody je implementácia rozhodnutia Súdneho dvora Európskej únie zo dňa 6. marca 2018 vo veci Achmea proti Slovenskej republiky, Slovenskej republike, v ktorom súd potvrdil, že systém arbitráží medzi členským štátom EÚ a investorom z iného členského štátu EÚ, ktorý je zavedený prostredníctvom bilaterálnych zmlúv o ochrane a podpore investícií uzavretých vzájomne medzi členskými štátmi EÚ, je nekompatibilný s právom EÚ. V zmysle tohto rozhodnutia majú členské štáty EÚ povinnosť ukončiť všetky takéto bilaterálne investičné zmluvy. Predkladaná medzinárodná dohoda nadväzuje na spoločnú deklaráciu členských štátov EÚ z januára 2019, v ktorej sa spoločne zaviazali ukončiť svoje bilaterálne investičné zmluvy uzavreté s členskými štátmi EÚ, a je výsledkom deviatich kôl intenzívnych rokovaní všetkých členských štátov EÚ o ukončení bilaterálnych investičných zmlúv a úprave práv investorov, ktoré prebehli v priebehu rokov 2018 a 2019. Slovenská republika sa veľmi aktívne zúčastňovala na tvorbe textu tejto medzinárodnej dohody. Vláda Slovenskej republiky dňa 12. februára 2020 uznesením č. 60/2020 vyslovila súhlas s podpisom tejto viacstrannej medzinárodnej dohody a táto bola podpísaná dňa 5. mája 2020 v Bruseli dvadsiatimi treť... tromi členskými štátmi EÚ vrátane Slovenskej republiky. Slovenská republika touto dohodou ukončuje 16 svojich bilaterálnych investičných zmlúv uzavretých s členskými štátmi EÚ, čím sa definitívne odstráni pretrvávajúci rozpor s právom EÚ. V dôsledku ukončenia príslušných bilaterálnych investičných zmlúv sa riešenie prípadných budúcich sporov so zahraničnými investormi dostane späť pred vnútroštátne súdy členských štátov EÚ, to znamená, že ich nebude možné riešiť prostredníctvom medzinárodnej investičnej arbitráže. Predkladaná medzinárodná dohoda nemá vplyv na existujúce bilaterálne investičné zmluvy, ktoré Slovenská republika uzavrela s tretími krajinami. Dohoda sa týka výlučne zmlúv uzavretých s členskými štátmi EÚ. Dohoda je medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb podľa čl. 7 ods. 4 Ústavy Slovenskej republiky a má podľa čl. 7 ods. 5 Ústavy Slovenskej republiky prednosť pred zákonmi v Slovenskej republike, republiky. Z tohto dôvodu sa dohoda predkladá Národnej rade Slovenskej republike na vyslovenie súhlasu a prezidentke Slovenskej republiky na ratifikáciu. Týmto odporúčam, aby Národná rada Slovenskej republiky vyjadrila súhlas s Dohodou o ukončení bilaterálnych investičných zmlúv medzi členskými štátmi Európskej únie. Ďakujem pekne, skončil som.
V. Palko, minister vnútra SR: (2004-02-05):
Vážený pán poslanec, nemal som neobmedzený prístup k vysokoškolskému vzdelaniu. Tento váš omyl robí vašu otázku zmätočnou a teda nezodpovedateľnou. (Potlesk.)
P. Hrušovský, predseda NR SR: (2003-11-04):
(Hlasovanie.) 136 prítomných, 126 za návrh, 6 proti, 4 sa zdržali. Návrh sme schválili. Ďakujem pánovi poslancovi Husárovi. Prosím pána poslanca Ladányiho, aby z poverenia gestorského výboru predniesol návrhy zo spoločnej správy ako aj návrhy, ktoré boli podané v rozprave poslancami k prerokúvanému návrhu skupiny poslancov o premávke na pozemných komunikáciách v znení neskorších predpisov a zmeny zákona o priestupkoch. Nech sa páči, pán poslanec. L. Ladányi, poslanec: Ďakujem, pán predseda. Vážené poslankyne, vážení poslanci, nakoľko v rozprave odznel návrh poslanca Minárika bod 1 vyňať na osobitné hlasovanie, poslanec Minárik dal aj pozmeňujúci návrh k tomuto bodu, dajte, prosím, pán predseda, hlasovať najprv o bode 1 spoločnej správy a potom spoločne o ďalších bodoch.
Číž, Miroslav, doterajší podpredseda NR SR (2010-07-08):
Pán poslanec Ján Zvonár.
Hrnčiar, Andrej, podpredseda NR SR (2018-06-12):
Pýtam sa, či sa chce do rozpravy niekto ústne. Končím možnosť nahlásiť sa do rozpravy. Nech sa páči, pani poslankyňa Shahzad. (Reakcia z pléna.) Dobre, tak zapíšte ešte pani poslankyňu Gaborčákovú. Nech sa páči.
Hrnčiar, Andrej, podpredseda NR SR (2017-04-05):
Prerušujem rokovanie o tomto bode programu. Pristúpime k prvému čítaniu návrhu poslancov Simony Petrík, Jozefa Mihála, Miroslava Beblavého na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Návrh zákona má tlač 473. Návrh na jeho pridelenie na prerokovanie výborom je v rozhodnutí č. 485. Dávam slovo poslankyni Simone Petrík, aby návrh zákona uviedla. (Rokovanie o návrhu poslancov Národnej rady Slovenskej republiky Simony Petrík, Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 473.)
Kollár, Jozef, poslanec NR SR (2015-05-27):
Ďakujem pekne za slovo. Vážený pán predsedajúci, vážený pán guvernér, dámy a páni, využívam túto vzácnu chvíľu diskutovať takto s guvernérom Národnej banky Slovenska, ktorého osobne viac ako dvadsať rokov poznám. A naozaj, v ostatnom čase priestor na diskusiu s ním je pomerne vzácnou udalosťou. Potvrdí to možno aj kolega, podpredseda Národnej rady Ján Figeľ, ako bolo prekerne ťažko sa porozprávať s guvernérom Národnej banky Slovenska na finančnom výbore na tému quantitative easing, na tému kvantitatívneho uvoľňovania Európskej centrálnej banky. Pingpongovali sme si tam vtedy s finančným výborom, teda finančný výbor na strane jednej a guvernér na strane druhej. Najskôr to bolo, že zle bola nazvaná téma, myslím, že vtedy zástupcovia KDH chceli vyvolať túto debatu. Téma bola nazvaná vtedy, že tlačenie peňazí, alebo nejak podobne. Guvernér namietal, že to sa odborne volá inak. Viem, že sa uskutočnil aj obed medzi guvernérom a pánom kolegom Jánom Figeľom na túto tému. Veď, že sa uskutočnil, ono sa to nenazýva poslanecký prieskum, Ivan Švejna si pamätá, boli sme v Národnej banke Slovenska, opäť vedení úprimnou snahou diskutovať o kvantitatívnom uvoľňovaní Európskej centrálnej banky. Skončilo to takým, mne to tak trošku pripomínalo obdobie spred roka ´89, že slávnostný obed, a po ňom sme sa dozvedeli, že protokoly zo zasadnutia Rady guvernérov Európskej centrálnej banky sú, myslím, tridsať rokov v prísne utajenom režime. Ale my sme nechceli, pán guvernér, vedieť o tom, kto čo na týchto mítingoch vo Frankfurte nad Mohanom hovorí, ktorý guvernér, ktorej národnej centrálnej banky členských štátov eurozóny, ako hlasuje. Toto nás nezajímalo ako témy. My sme chceli počuť názor guvernéra Národnej banky Slovenska. Nič viac a nič menej. A tak to už vo svete centrálneho bankovníctva chodí. To centrálne bankovníctvo je veľmi personifikované. To znamená, názor guvernéra je spravidla teda aj názorom inštitúcie, ktorá má obrovskú, spravidla má obrovskú reputáciu v každej civilizovanej krajine. Nič z toho sa nám nepodarilo, až nakoniec teda predsa len pán guvernér na finančný prišiel a na tú tému sme mali možnosť sa chvíľu, chvíľu rozprávať. Ale tá, tá nekultúra, alebo tá nízka miera kultúry pokračovala ďalej, keď bola vo finančnom výbore prediskutovávaná táto správa o hospodárení Národnej banky Slovenska. Tak na ten bod bol vyslaný NBS-kou dokonca ani nie guvernér, ani nie viceguvernér, ale oprav ma, Jozef, riaditeľ odboru alebo sekcie, alebo ako sa to volá, čiže tretia úroveň, tretí level pod guvernérom. A toto mi už naozaj príde ako málo dôstojné, pretože nezávislosť centrálnej banky si ctím a stále si ju budem ctiť. Tak to má byť, to je správne. Len opäť v tej karpatskej demokracii slovenského typu sa táto nezávislosť častokrát, obsah toho pojmu interpretuje úplne inak. (Zaznievanie gongu. Prerušenie vystúpenia predsedajúcim.)
B. Bugár, podpredseda NR SR: (2004-01-20):
Nech sa páči, pani poslankyňa, máte slovo.
Hort, Milan, podpredseda NR SR (2010-08-11):
S faktickými poznámkami na vystúpenie pána poslanca Zajaca sa prihlásil pán poslanec Anton Marcinčin ako jediný. Uzatváram možnosť prihlásiť sa s faktickou poznámkou. A slovo má pán poslanec Marcinčin. Nech sa páči.
Grendel, Gábor, podpredseda NR SR (2022-02-03):
Pán poslanec Tomáš.
Glváč, Martin, podpredseda NR SR (2018-09-17):
Ďalší v rozprave, pán poslanec Poliačik.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 137, za 132, 5 sa zdržali. Uvedený návrh sme schválili.
Pčolinský, Peter, poslanec NR SR (2021-10-06):
Ďakujem pekne. Ja by som chcel kolegom na objasnenie. Tak za prvé, o terminovaní rozhodlo plénum pred chvíľou. Plénum je určite viac ako grémium. To je jedna vec. A druhá vec, ten odklad na zajtra 9.00 je kvôli tomu, že sa ešte upravuje pozmeňovák, nakoľko sa tam ešte musia nejaké technické veci riešiť. Len kvôli tomu. Čiže bolo by fajn, keby ste sa trošku skľudnili a akceptovali rozhodnutie pléna.
P. Prokopovič, minister dopravy, pôšt a telekomunikácií SR: (2005-12-14):
Vážené pani poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem.
Fecko, Martin, poslanec NR SR (2014-11-08):
Ďakujem pekne. Pán premiér, školili ste nás, ako sa má vyvodzovať zodpovednosť za zlyhanie, tak ja pripomeniem iba jeden fakt, že pokiaľ bol Daniel Krajcer ministrom kultúry, tak osobne z tohto tu pultu vyhlásil, že pokiaľ nevyjde projekt zlúčenia Rozhlasu a televízie Slovenska, tak dáva demisiu a odstupuje. Zatiaľ som to u žiadneho ministra, ktorý je vo vláde, ktorého som mal tú česť zatiaľ zažiť, aby takto férovo sa postavil k nejakému svojmu prehrešku, ktorý už vopred avizuje, ak sa tak stane, odstupuje, nie až keď sa mu na to príde, nezažil. Ďalej, hovorili ste, chcete tu mať županov, starostov, lebo tí najlepšie vedia, ako to tam chodí alebo nechodí. Dúfam, že tým ste nechceli povedať, že ak nie je župan tu v parlamente, tak že iného župana a iného starostu podnet ide do koša. Ale, áno, nech sa páči, nech tu budú, ale nech berú jeden plat, nie tri platy, päť, sedem platov. Nech sa páči, nech sem prídu, keď stíhajú všetko robiť, ale za jeden plat. Ďalej ste hovorili, že nechodíme medzi ľudí. No ja som, nehnevajte sa, medzi ľuďmi a stretávam aj sem-tam vašich, takže môžem povedať, že sem-tam sa nájdeme v teréne. Ďalej, povedali ste, že starosta vyjde z obce a hneď je konfrontovaný so svojimi voličmi z očí do očí. Áno, a tvrdím, o to vyššia je zodpovednosť poslanca Národnej rady Slovenskej republiky, lebo ten vyjde z parlamentu a okamžite má svojho voliča, za ktorého je zodpovedný pred parlamentom. To znamená, je jedno, či ste z Topoľčian, z Prievidze, z Námestova, ale máte zodpovednosť za 5,4-miliónový národ slovenský, lebo ste v Národnej rade Slovenskej republiky. A ešte nakoniec, hovorili ste, že vás nebudú počúvať, keď tam bude iný politický nominant, tak ja sa pýtam: Môže čítať politický nominant ináč zákon ako nepolitický nominant? To máme dvojkoľajnosť zákonov? Zákony... (Prerušenie vystúpenia časomerom.)
Pellegrini, Peter, predseda NR SR (2015-03-17):
Ďakujem. Pýtam sa teraz pána spravodajcu, či chce zaujať. Nie je tomu tak. Prerušujem rokovanie o tomto bode programu. Budeme pokračovať prvým čítaním o návrhu poslanca Národnej rady Slovenskej republiky Igora Matoviča na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Je to tlač 1399. Návrh na jeho pridelenie na prerokovanie výborom je v rozhodnutí č. 1408. Nech sa páči, pán poslanec, máte slovo.
Kuffa, Štefan, poslanec NR SR (2014-03-20):
Ja za seba chcem povedať toľko, že ja návrh zákona podporím aj cez tie všetky peripetie, ktoré tu boli odprezentované. Tak úprimne poviem, že teším sa, že je tuná, lebo ja v podstate ešte som nebol v parlamente, keď som bol tuná v Národnej rade ako už možný kandidát. Tak práve tuná dole o poschodie nižšie v kine som povedal, rodina je takou inštitúciou, ktorá si zaslúži tú najvyššiu formu ochrany, podľa možnosti aby to bolo formou ústavného zákona. Dnes to tu na tom stole máme, ale je vidieť a cítiť, ako ťažko sa rodia dobré veci. Ale ja chcem všetkých nás tu v povzbudiť, ktorí tuná sme, či ľavica, či pravica, aby sme v tom úsilí vytrvali, lebo naozaj ide o veľmi veľa. Tak aké útoky sú voči rodine v dnešnej dobe, myslím si, že by sme mohli byť tým svetielkom a signálom pre naozaj celú tú Európu, aby my sme naozaj tú ochranu manželstva a rodiny zakotvili v našej ústave. Ja by som sa veľmi tešil, ak by to tak bolo. Čo sa týka tých politických dohôd a obchodov, toľkokrát to tuná odznelo, ja vám to tak poviem, ešte aj v rozprave vystúpim, budem mať väčší priestor na to, ja vôbec by som sa nepohoršoval ani nad tým, či to nazveme obchod alebo dohoda, alebo podobne, politika je jednoducho cesta možného a k tým dohodám musí dochádzať. Ak to niekto nazve obchod, ak ten obchod je čestný a normálny, ani na to by som sa nejako nehneval, myslím si, v mene vyšších princípov a ochrany rodiny a manželstva. Áno, kolegovia tuná aj hovorili, že treba priniesť aj obete, ale všetkých povzbudzujem k tomu, aby sme naozaj tento návrh zákona podporili čo najviac.
P. Hrušovský, predseda NR SR: (2003-07-04):
(Hlasovanie.) 127 prítomných, 108 za, 17 sa zdržalo, 2 nehlasovali. Konštatujem, že návrh sme schválili. Pristúpime k tretiemu čítaniu . Otváram rozpravu. Pýtam sa prítomných poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím pani spoločnú spravodajkyňu, aby predniesla návrh uznesenia k hlasovaniu o návrhu zákona ako o celku. Nech sa páči, pani poslankyňa.
Kubovič, Pavol, poslanec NR SR (2010-10-12):
Odporúčam prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru NR SR pre financovanie a rozpočet a Zahraničnému výboru Národnej rady Slovenskej republiky. Za gestorský výbor navrhujem Zahraničný výbor Národnej rady Slovenskej republiky s tým, že výbory predmetný návrh zákona prerokujú v druhom čítaní do 24. novembra 2010 a v gestorskom výbore do 26. novembra 2010.
Vančo, Branislav, poslanec NR SR (2024-02-06):
Ďakujem za slovo, pán predsedajúci. Jano, ďakujem za tvoje vystúpenie. Mňa zaujala jedna, jedna vec. Prirovnal si to, čo sa tu deje, k Mečiarovým amnestiám. Ja by som povedal, že toto je, toto sú Mečiarove amnestie na steroidoch, dokonca si začínam myslieť, že ten zákon o rehabilitácii, o ktorom hovoril terajší minister obrany Kaliňák na poľovníckej chate, by bol lepší, aj keď by bol rovnako škandalózny, ale v konečnom dôsledku by aspoň nenastal úplný rozvrat právneho štátu, chaos na prokuratúre, v orgánoch činných v trestnom konaní, vo všetkých tých konaniach, lebo my vieme, že už teraz ten chaos tam vzniká, pretože začínajú obžalovaní špekulovať a vyčkávajú, ospravedlňujú sa z pojednávaní a čakajú na to, že sa ich trestná činnosť premlčí alebo že dostanú do arzenálu ich advokáti nejaké konkrétne procesné nástroje, ktoré budú môcť využiť, ktorými budú torpédovať napríklad spolupracujúcich obvinených, alebo advokáti, ktorí sú obvinení, obžalovaní, tak sa začnú vyhovárať na to, že oni iba poskytovali právne služby a tak ďalej a tak podobne. Samozrejme, toto všetko tu hrozí a nemá to nič spoločné so štandardizáciou nášho trestného práva s krajinami Európskej únie alebo nebodaj so západnými modernými trestnými kódexmi. Vďaka.
Dubovcová, Jana, poslankyňa NR SR (2010-10-19):
Pán predsedajúci, prosím, dajte hlasovať o pozmeňujúcom návrhu poslanca Roberta Madeja, ktorý majú poslanci na stole.
Plavčan, Peter, minister školstva, vedy, výskumu a športu SR (2016-09-08):
Dámy a páni, vážený pán poslanec, ďakujem pekne za otázku. V programovom vyhlásení vlády sa hovorí o pedagogických a odborných zamestnancoch v regionálnom školstve a o vysokoškolských učiteľoch. Pokiaľ viem, tak na Úrade vlády pracuje pracovná komisia zo zástupcov z jednotlivých rezortov, ktorá sa zaoberá aj platmi nepedagogických zamestnancov, a nielen v rezorte školstva, ale naprieč všetkými rezortami. Takže výsledky práce tejto komisie neviem. V každom prípade mojou ambíciou je naplniť prísľuby programového vyhlásenia vlády, ktoré sú uvedené v jednotlivých programových vyhláseniach vlády v časti Školstvo, a to navyšovanie platov k 1. 1. 2018, ´19 a ´20. A takisto, ako som už uviedol nedávno aj v médiách, že máme otvorené rokovanie s ministrom financií, či bude možné zvyšovanie platov v týchto kategóriách aj v roku 2017. Tieto rokovania sme začali pred, na prelome júna a júla a budeme v nich pokračovať v najbližšej dobe. Ďakujem za pozornosť.
Kolesík, Andrej, poslanec NR SR (2015-09-22):
Ďakujem. Vážený pán predseda, kolegyne, kolegovia, v rozprave nevystúpil žiaden z poslancov, neboli teda podané žiadne pozmeňujúce návrhy. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 3 a 5 až 19 spoločne s odporúčaním gestorského výboru schváliť.
Bugár, Béla, podpredseda NR SR (2017-06-16):
Na vystúpenie pána poslanca s faktickými poznámkami traja. Končím možnosť. Takže pán poslanec Budaj.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 148 prítomných, 90 za, 58 sa zdržalo. Konštatujem, že sme tento návrh schválili. Ďakujem, pani spravodajkyňa. Ďalej budeme hlasovať o bode 11 schváleného programu, ktorým je prvé čítanie o vládnom návrhu zákona o vzdelávaní dospelých, tlač 402. Prosím spravodajcu z výboru pre vzdelávanie, vedu, mládež a šport poslanca Jozefa Habánika, aby hlasovanie uviedol. Nech sa páči, pán poslanec. (Hlasovanie v prvom čítaní o vládnom návrhu zákona o vzdelávaní dospelých a o zmene a doplnení niektorých zákonov , tlač 402.)
Pellegrini, Peter, podpredseda NR SR (2020-09-02):
Pán poslanec Baška.
Pročko, Jozef, poslanec NR SR (2024-09-26):
Ďakujem. Ja mám vždycky pocit, keď sa ozve pán Danko, že naozaj mňa sa spytuje, čo beriem, ale to jeho prejav. Ja neviem, či si nejaký semaforový liek, alebo čo berie. Takže, pán Danko, ďakujem veľmi pekne za otázku, čo beriem. Ja beriem lásku k vlasti a vy beriete národné, tamto oného sukového kamaráta. Dobre. Takže to bolo k Dankovi toľko, lebo sa ma spýtal, čo beriem, odpovedal som mu. Igor, tvoje vystúpenie absolútne rozvírilo hladinu cukru v krvi pána Kamenického, ktorý zbledol. A mne sa strašne páčilo, keď Ľupták hovoril o tom, že somárik tlieska a začal tlieskať pán Kamenický. Ale Andro neupozornil na somárika, že teda Ľupták je od nich a Ľupták môže somárikom nadávať, ale my nemôžeme. Takže Andro podľa mňa berie tiež nejaký zvláštny liek. Ty si povedal, že naša vláda naozaj rozdala ľuďom, rozdala ľuďom. A ja keď som počul a keď počúvam, ako ti ľudia hovoria, že ty, keď rozdávali sme ľuďom, tak to je strašná katastrofa. Ale ja chcem poprosiť aj mojich kolegov z koalície, poslancov, prosím vás, správajte sa, ako sme sa správali my, naozaj sme nekradli a mohli sme tým ľuďom rozdávať. Ale keď zase začínate predražovať všetko, keď zase začínate kšeftovať, či už na tom ministerstve športu, či už na iných vašich vládnych kšeftoch, tak o tom to je. A hlavná vec, a čo mňa tešilo, že naozaj my keď sme prišli, tak v tej pokladnici bolo 1,5 mld. A my keď sme odchádzali, bolo tam 9 mld. Tak, Kamenický, netrepte sprostosti, že ako sme my hospodárili a nekývajte si hlavou, tam si utrite z čela tie vaše sprostosti. Čo si dovoľujete takto kývať, vy zlodej! (Reakcie z pléna.)
Antal, Peter, poslanec NR SR (2017-02-14):
Ďakujem. Ja som toto minulý týždeň kolegyni povedal. Prepáčte, nie. Tu je jasne napísané, ja vychádzam z toho, čo je tu napísané: „Regulovaným chovom psov je podnikanie podľa osobitného zákona. Regulovaný chov psov je chov jedného alebo viacerých psov.“ Bezškrupulný, nehumánny, ako ste, pán kolega, povedali, dávame na rovinu s príležitostným alebo jednorazovou nejakou pomaly záležitosťou, že má fenu doma, s ktorou má dvakrát štence za celý jej život, a my to dávame na rovinu ako tí, čo sú v garáži, presne to, čo hovoríte, majú tam dvadsať fén a žijú z toho takýmto nehumánnym spôsobom. Ja som za, ale postihujme tým zákonom len tých, na koho je to mierené. Lebo my týmto spôsobom postihujeme obrovské množstvo ľudí. Pán kolega Mihál, škoda, že tu nie je, on použil slovo masovo. Áno, masovo, ale my tu vravíme o jednom, o jednom psovi a on hovorí o – masovo zarábajú. A toto, toto nesedí jednoducho. Ja som to povedal pani kolegyni a očakával som, že ten pozmeňovák bude stiahnutý a daný ten, čo je tam niečo nové, kde skutočne budeme postihovať to, čo sa chcelo týmto zákonom postihnúť, o nič mi nejde. Skutočne, ja veľmi rád pomôžem aj pri tom akomsi návrhu, ale fakt netrestajme tých, čo s tým nemajú nič spoločné, a nehádžme ich do jedného koša skutočne s tými, čo sa živia takouto robotou. Aj ich zdaňujme, aj postihujme iným spôsobom, len jednoducho netrestajme všetkých. Ďakujem.
Fico, Robert, poslanec NR SR (2023-01-25):
Pán predseda, rád by som využil možnosť podľa rokovacieho poriadku a predniesol záverečné stanovisko poslaneckého klubu strany SMER – slovenská sociálna demokracia pred hlasovaním. Dámy a páni v Národnej rade Slovenskej republiky, dovoľte mi, aby som vám zacitoval čl. 2 Ústavy Slovenskej republiky. Článok 2 hovorí veľmi jasne, že štátna moc pochádza od občanov, ktorí ju vykonávajú prostredníctvom svojich volených zástupcov alebo priamo. Predložili ste pozmeňujúci návrh cez pani poslankyňu Kolíkovú, ktorý je v príkrom rozpore s čl. 2 Ústavy Slovenskej republiky, pretože oberáte suveréna na štátnej moci – ľud – o možnosť v referende priamo skončiť alebo skrátiť volebné obdobie Národnej rady Slovenskej republiky. Tento návrh je v príkrom rozpore so základnými ústavnými tradíciami a zásadami, na ktorých je postavená Ústava Slovenskej republiky. Ani jeden z poslancov SMER-u – slovenská sociálna demokracia nemôže za takýto nehorázny návrh zahlasovať. To ale neznamená, že keď neprejde návrh pani Kolíkovej, že nemáme riešenie. Sú predsa podané ďalšie pozmeňujúce návrhy, ktoré podporíme a ktoré v praxi budú znamenať, že nielenže tu bude Národná rada, ktorá bude schopná 90 hlasmi rozhodnúť o skrátení volebného obdobia, či už uznesením, alebo ústavným zákonom, ale budú to aj občania Slovenskej republiky, ktorí tak budú môcť urobiť v referende. My nemôžeme v SMER-e – slovenskej sociálnej demokracii opľuť ľudí. Ak sa prijme návrh, ktorý predložila pani Kolíková, ľudia na Slovensku budú opľutí. Ďakujem pekne. (Potlesk.)
T. Lebocký, poslanec: (2006-12-14):
Ďakujem za pozornosť.
Hort, Milan, podpredseda NR SR (2011-10-18):
Ďakujem. Dávam teraz slovo spravodajkyni, ktorú určil navrhnutý gestorský výbor pre financie a rozpočet, pani poslankyni Zuzane Aštaryovej, aby nás oboznámila s úvodnou spravodajskou informáciou. Nech sa páči.
Laššáková, Jana, podpredsedníčka NR SR (2015-05-29):
Pani podpredsedníčka Jurinová, nech sa páči.
Sulík, Richard, predseda NR SR (2011-06-17):
No. (Ruch v sále.) Ďakujeme. Ďakujem za tento konštruktívny procedurálny návrh od pána poslanca Pašku. A teraz dávam hlasovať o návrhu, ktorý vraví, že budeme postupovať podľa § 29a rokovacieho poriadku, a to obmedzíme rečnícky čas k prvému bodu na dvanásť hodín a k druhému bodu na dvanásť hodín. Prosím, hlasujte teraz. (Ruch v sále.) (Hlasovanie.) Prítomných 78 poslancov, hlasovalo 78 za. (Reakcia pléna a potlesk v sále.) Národná rada sa teda jednomyseľne uzniesla... (Výkriky, skandovaný potlesk a pískanie v sále.) Ďakujem pekne. Čas určený na rozpravu medzi jednotlivé poslanecké kluby je rozdelený nasledovne: - strana SMER, teda poslanecký klub SMER – SD: 4 hodiny 57 minút 36 sekúnd (reakcie z pléna, potlesk a zapískanie v sále), - SDKÚ – DS: 2 hodiny 14 minút 24 sekúnd, - SaS: 1 hodina 40 minút 48 sekúnd, - KDH: 1 hodina 7 minút 12 sekúnd, - MOST: 1 hodina 7 minút 12 sekúnd, - SNS: 33 minút 6 sekúnd. Čas pre jedného nezávislého poslanca je 4 minúty 48 sekúnd. (Výkriky a ruch v sále.) Prosím predsedov poslaneckých klubov, aby mi písomne oznámili poradie rečníkov, ktorí budú v rozprave zastupovať poslanecký klub. Tlačivá na určenie poradia rečníkov za poslanecké kluby a nezávislých poslancov sú na prezencii. Teraz vyhlasujem desaťminútovú prestávku, aby sme vedeli pripraviť technickú stránku tohto schváleného bodu. Pokračujeme o 14.20 hod. A máme procedurálny návrh kolegu Matoviča.
Mego, Jaroslav, poslanec NR SR (2024-02-13):
Vážený pán predsedajúci, vážený pán minister, vážené dámy, vážení páni, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení zákona 231/2023 Z. z., tlač 109, v druhom čítaní. Národná rada Slovenskej republiky uznesením č. 108 zo 7. decembra 2023 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 46 z 13. februára 2024, výbor pre financie a rozpočet uznesením č. 48 z 13. februára 2024, výbor pre hospodárske záležitosti uznesením č. 26 z 13. februára 2024, výbor pre verejnú správu a regionálny rozvoj uznesením č. 15 z 13. februára 2024. Z uznesení výborov Národnej rady Slovenskej republiky uvedených pod bodom III tejto správy vyplýva sedem pozmeňujúcich a doplňujúcich návrhov. Gestorský výbor odporúča hlasovať o bodoch 1 až 7 spoločne s odporúčaním schváliť. Gestorský výbor na základe stanovísk výborov k predmetného návrhu zákona vyjadrených v ich uzneseniach uvedených pod bodom III tejto správy a stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení zákona č. 231/2023 Z. z., tlač 109, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 29 z 13. februára 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
M. Košútová, poslankyňa: (2008-05-15):
Pani ministerka veľmi podrobne dnes zhodnotila dnešnú prebiehajúcu diskusiu v tomto pléne. Ja som rada, že tá diskusia tu bola, pretože pôda je skutočne to najcennejšie, čo máme, či si to uvedomujeme, alebo si to chceme uvedomiť, alebo si to nechceme uvedomiť, je to proste fakt. A tie výstupy z pléna –  zakážte. No keby sa zakázalo, tak tu bude zase milión kuvikania, kričaní – prečo nie. Ale vzhľadom na to, že v dnešnej diskusii boli predložené rôzne pozmeňujúce návrhy, tak navrhujem, aby sme hlasovanie o tomto predloženom a prerokovanom návrhu zákona preložili, prosím, na budúci týždeň počas pléna riadnej schôdze Národnej rady. Ďakujem.
Laurenčík, Milan, podpredseda NR SR (2021-10-01):
Poslednú faktickú poznámku k príspevku pána poslanca Blahu bude mať pán poslanec Ľuboš Krajčír.
Pellegrini, Peter, predseda NR SR (2015-09-30):
Ďakujem pekne. S faktickými poznámkami dvaja páni poslanci. Končím možnosť prihlásiť sa s faktickými. Pán poslanec Poliačik.
Jurinová, Erika, podpredsedníčka NR SR (2015-05-06):
Ďakujem pekne. Dávam slovo ešte spravodajcovi. Nech sa páči.
Danko, Andrej, predseda NR SR (2018-03-14):
Ja som, poprosím, že ja urobím poriadok v sále. Ospravedlňujem sa vám, upozorním kolegov. Pani Remišová aj pán poslanec Číž, prosím vás o kľud v sále. Ďakujem.
Laššáková, Jana, podpredsedníčka NR SR (2015-09-18):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Konštatujem, že som do rozpravy nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú a prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov a ktorým sa dopĺňajú niektoré zákony. Vládny návrh zákona má parlamentnú tlač 1633, návrh na jeho pridelenie na prerokovanie výborom je v rozhodnutí č. 1648. Opäť poprosím podpredsedu vlády a ministra financií Slovenskej republiky Petra Kažimíra, aby vládny návrh zákona uviedol. Nech sa páči, máte slovo. (Rokovanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 1633.)
B. Bugár, podpredseda NR SR: (2004-05-27):
Pán poslanec, chcete položiť doplňujúcu otázku? Už ani to zariadenie vás nechce poslúchať. Zapnite, prosím vás, pána poslanca. Nech sa páči.
Grendel, Gábor, podpredseda NR SR (2023-05-17):
Teraz vystúpi v rozprave pán poslanec Milan Potocký.
M. Krajkovič, poslanec: (2009-10-23):
Správu o štátnej politike starostlivosti o Slovákov  žijúcich  v zahraničí a o poskytnutej štátnej podpore Slovákom žijúcim v zahraničí za rok 2008 spolu s návrhom programu štátnej politiky starostlivosti o Slovákov žijúcich v zahraničí na rok 2010 pridelil predseda Národnej rady Slovenskej republiky svojím rozhodnutím č. 1246 z 3. septembra 2009 na prerokovanie Výboru Národnej rady Slovenskej republiky pre kultúru a médiá, Výboru Národnej rady Slovenskej republiky pre ľudské práva, národnosti a postavenie žien a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Výbor Národnej rady Slovenskej republiky pre ľudské práva, národnosti a postavenie žien svojím uznesením z 8. októbra 2009 č. 226, Výbor Národnej rady Slovenskej republiky pre kultúru a médiá uznesením z 13. októbra 2009 č. 225 a Zahraničný výbor Národnej rady Slovenskej republiky svojím uznesením zo 14. októbra 2009 č. 176 odporučili Národnej rade Slovenskej republiky zobrať na vedomie Správu o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2008 spolu s návrhom programu štátnej politiky starostlivosti o Slovákov žijúcich v zahraničí na rok 2010. Gestorský výbor na základe stanovísk výborov vyjadrených v ich uzneseniach odporúča Národnej rade Slovenskej republiky zobrať na vedomie Správu o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2008 spolu s návrhom programu štátnej politiky starostlivosti o Slovákov žijúcich v zahraničí na rok 2010. Spoločná správa výborov Národnej rady Slovenskej republiky o prerokovaní uvedenej správy vo výboroch Národnej rady Slovenskej republiky bola schválená uznesením Zahraničného výboru Národnej rady Slovenskej republiky zo 14. októbra 2009 č. 177. Týmto uznesením ma výbor zároveň poveril plniť úlohy spoločného spravodajcu. Toľko, prosím, pán predseda, spoločná správa a prosím, aby ste otvorili k tomuto bodu rozpravu.
Galis, Dušan, poslanec NR SR (2021-10-19):
Ďakujem pekne za slovo. No v nedeľu sme videli, že teória je síce teória, ale prax je prax, a na jednom z najmodernejších štadiónov na Slovensku sme videli, že ako to fungovalo, ako to tam prebiehalo a pritom na štadióne, ktorý je skutočne moderný, sú, je kamerový systém, proste kontrola, bezpečnosť absolútne mala byť na stopercentnom poriadku. A preto by som chcel povedať, že ako je to možné, opýtať sa, ako je to možné, že rizikový zápas, to bol rizikový zápas, kde by aj primátor Trnavy mal sedieť v pozore, čo sa tam môže stať, sa takto odflákalo? Čiže to, čo povedal tuná kolega predo mnou, je pravda, že ak má byť denne šport vzor a priťahovať mladých ľudí, tak skutočne urobiť treba poriadky s ľuďmi, ktorí narušili tento poriadok. Ale som hlboko presvedčený o tom, že aj keď, aj keď sa stalo to, čo sa stalo, tak nakoniec jako, čo tí hráči, ako za čo môžu? Čo urobili zle tí športovci, na ktorých boli tí ľudia zvedaví? Čiže som za to, aby ľudia, ktorí to zapríčinili, boli potrestaní a verím, že do budúcna sa takéto niečo nemôže opakovať. Ďakujem pekne.